ག་རྒྱ་སྐར་མ་དང་རྒན་དཔལ་ཚུལ་གཉིས་ཐོག་མར་མཇའ་འཕྲད་སྐབས་ཀྱི་ལོ་རྒྱུས་སོགས་རྒན་དམ་པ་ཁོང་གིས་ག་གཟི་ཚེ་རིང་དབང་རྒྱལ་ལ་ཞིབ་ཕྲ་གསུངས་བྱུང་ཟེར་གྱི་འདུགག་གཟི་ཚེ་རིང་དབང་རྒྱལ་དང་རྒན་དམ་པ་དཔལ་ཚུལ་གཉིས་ནི་༡༩༦༢ནས་༧༡བར་ཕན་ཚུན་ངོ་འདྲིས་ཆེན་པོ་ཡོད་པ་མ་ཚད།གཡུང་དྲུང་བོན་གྱི་བསྟན་འབྱུང་གི་མཇུག་ཚང་མ་ཁོང་ཉིད་ཀྱི་ནང་དུ་བསྡུས་པ་ཡིན།དེ་ཡང་ཁོང་གི་གསུངས་དོན་ལྟར་ན།ཕྱིས་སུ་རིན་པོ་ཆེས་ག་རྒྱ་ཚང་ལ་བཀའ་འགྱུར་སོགས་དཔེ་མཆོད་རྟེན་གསུམ་གདན་དྲངས་པའི་ཆེད་དུ་རྒན་དཔལ་ཚུལ་དང་རོགས་པ་གཅིག་བཏང་།རྒན་དཔལ་ཚུལ་དང་རོགས་པ་གཉིས་ག་རྒྱ་ཚང་ལ་འབྱོར་དུས་ཕྱི་ལ་སྒོ་ཁྱི་ངར་མ་གཅིག་གིས་ལྕགས་ཐག་སིལ་སྒྲ་དང་བཅས་འཐེན་གྱི་འདུག་ཅེས་ཟེར་བྱུང་།ནང་ལ་ཡར་འཛུལ་ནས་ག་རྒྱ་སྐར་མ་ལ་རིན་པོ་ཆེའི་ཕྱག་བྲིས་རྣམས་སྤྱན་འབུལ་ཞུས་པ་ཡིན།དེ་དུས་ག་རྒྱ་སྐར་མས་ནམ་རྒྱུན་བསོད་མི་འདྲ་མ་གཏོགས་རིན་པོ་ཆེས་མི་འདྲ་བཏང་ལུགས་མེད།དེ་རིང་མི་འདྲ་གཉིས་འདུག་ཟེར་བྱུང་།དེ་འདྲའི་གསུང་དགོས་པ་ཡང་རྒན་ཁོང་གཉིས་ཀྱིས་མེ་མདའ་དང་རྟ་འཁྱེར་རྒྱུ་ཡིན་པའི་རྒྱུ་མཚན་རེད་འདུགརིན་པོ་ཆེའི་ཕྱག་བྲིས་ལ་གཟིགས་ནས་ག་རྒྱ་སྐར་མ་ཞལ་འཛུམ་ཙམ་བྱས་ནས་ག་རྒྱ་ཚང་གི་རྒྱུ་དང་དཔལ་འབྱོར་གང་ཡང་མི་དགོས་གསུངས་ནས་ཁོང་བྱ་བྲལ་གནང་གི་ཡིན་གསུངས་མ་རེད་བས།ཧཧ།ག་རྒྱ་ཚང་གི་རྒྱུ་ངོ་མ་བཀའ་འགྱུར་མ་རེད་བས་ཞེས་ཞལ་མཚར་གསུངས་བྱུང་སྟེ།དོན་ངོ་མ་རྒྱལ་བའི་བཀའ་དྲི་མེད་གཟི་བརྗིད།མདོ་བསྐལ་བཟང་།ཆོ་ག་བཅུ་གཉིས།ཁམས་ཆེན།བྱམས་མའི་སྐུ།རྣམ་པར་རྒྱལ་བའི་སྐུ།ཁྲོ་བོའི་རྒྱན་མཛེས།ལྕགསཀློང་རྒྱས་རྒྱན་མཛེས།དངུལདངུལ་མན་ཌལ་ཆ་གཅིགགསེར་དངུལ་འདྲེས་མའི་སྤོ་ཕོར།ཐང་སྐུ་བརྒྱ་དང་ཉི་ཤུ།ག་རྒྱ་འགྲམ་ནག་གིས་བཞེངས་པའི་གསས་མཁར་མཆོག་ལྔའི་སྐུ།ཤངས་ཆེན་ལྔ།རྒྱལ་སྦུག་གཅིག་བཅས་བསྐུར་བརྫང་བྱུང་བས།རྒན་དཔལ་ཚུལ་གྱིས་ཧ་ལས་བྱུང་གསུངས་སོང་།